
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 612 

17 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύμβαση μίσθωσης έργου του Δήμου Πύργου με Επι¬ 
στημονικό Προσωπικό. 1 

Έγκριση του Οργανισμού Εσωτερικής Υπηρεσίας 
(Ο.Ε.Υ.) του Αθλητικού Κέντρου Δήμου Αρταίων.. 2 

Απόκτηση της Ελληνικής Ιθαγένειας από την ομογε¬ 
νή ΒΑΛΕΝΤΙΝΑ ΣΑΛΙΕΒΑ (Ν/ΑΕΕΝΤΙΝΑ 3ΑΕΙΥΕΥΑ) 


του ΙΒΑΝ. 3 

Τροποποίηση της υπ’ αριθμ. 1586/11.3.1991 συστατι¬ 
κής πράξης του Νομάρχη Φθιώτιδας. 4 

Τροποποίηση της υπ’ αριθμ. 1368/15.2.2000 απόφα¬ 
σης του Γενικού Γραμματέα Περιφέρειας Στερε¬ 
ός Ελλάδας. 5 


Σύσταση συνεργείων και καθιέρωση υπερωριακής 
απασχόλησης τις απογευματινές ώρες των υπαλ¬ 
λήλων της Δ/νσης Εμπορίου και Τουρισμού της 
Νομαρχιακής Αυτοδιοίκησης Αιτωλ/νίας, από 
1.5.2006 μέχρι 31.12.2006 για τη διενέργεια του 
Περιοδικού Ελέγχου Μέτρων και Σταθμών στο 
Νομό Αιτωλ/νίας, τα οποία συνεργεία αποτε¬ 
λούνται από έντεκα (11) υπαλλήλους της Δ/νσης 


Εμπορίου και Τουρισμού της Ν.Α. Αιτωλ/νίας. 6 

Χορήγηση άδειας άσκησης επαγγέλματος Κοινωνι¬ 
κού Λειτουργού, στην Ευαγγελία Τσιλιβαράκου 
του Αποστόλου. 7 


Εκ περιτροπής λειτουργία πρατηρίων υγρών καυσί¬ 
μων (καταστημάτων διανομής πετρελαιοειδών) 
στο Νομό Θεσ/νίκης, κατά τις Κυριακές και αρ¬ 
γίες (Ημερήσια λειτουργία) της θερινής περιόδου 
(Μάιο έως Σεπτέμβριο). 8 

Εκ περιτροπής λειτουργία πρατηρίων υγρών καυσί¬ 
μων (καταστημάτων διανομής πετρελαιοειδών) 
στο Νομό Θεσ/νίκης, κατά το διάστημα πέραν 
του ωραρίου ημερήσιας λειτουργίας (Διανυκτε- 
ρεύσεις) της θερινής περιόδου (Μάιο έως Σεπτέμ¬ 


βριο). 9 

Κύρωση Διανομής Συνοικισμού Α. Σουρμένων. 10 


Α ΠΟΦΑΣΕΙ Σ 

Αριθμ. 5688 (1) 

Σύμβαση μίσθωσης έργου του Δήμου Πύργου 
με Επιστημονικό Προσωπικό. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Του ν. 2503/1997. 

β) Του άρθρου 6 του ν. 2527/1997. 

2. Την υπ’ αριθμ. 136/2006 απόφαση του Δημοτικού 
Συμβουλίου Πύργου περί σύμβασης μίσθωσης έργου 
με Επιστημονικό Προσωπικό. 

3. Το υπ’ αριθμ. 12138/3.4.2006 έγγραφο του ΥΠΈΣ. 
Δ.Δ.Α. με το οποίο μας γνωρίζει ότι με την υπ’ αριθμ. 
ΔΙΠΠ/Φ.ΕΓΚΡ. 1/500/18274/22.12.2005 απόφαση της Επι¬ 
τροπής του άρθρου 2 της παραγ. 1 της ΠΥΣ 55/98, 
εγκρίθηκε για το Δήμο Πύργου, σύμβαση μίσθωσης 
έργου με Επιστημονικό Προσωπικό, για ένα (1) έτος, 
αποφασίζουμε: 

1. Εγκρίνουμε τη σύναψη σύμβασης μίσθωσης έργου 
του Δήμου Πύργου, με επτά (7) άτομα των εξής ειδικο¬ 
τήτων: ένα (1) ΠΕ Αρχιτεκτόνων, ένα (1) ΠΕ Γεωπόνων, 
ένα (1) ΠΕ Πληροφορικής, ένα (1) ΠΕ Τοπογράφων Μη¬ 
χανικών, ένα (1) ΤΕ Διοίκησης Μονάδων Τοπικής Αυτο¬ 
διοίκησης, ένα (1) ΤΕ Τεχνολόγων - Γεωπόνων, ένα (1) 
Τεχνολόγων Πολιτικών Μηχανικών. 

2. Το έργο αφορά στην κάλυψη αναγκών σύνταξης με¬ 
λετών και υλοποίησης του προγράμματος «ΘΗΣΕΑΣ». 

3. Η διάρκεια της σύμβασης θα αρχίσει από την υπογρα¬ 
φή της και θα λήξει ένα έτος μετά την υπογραφή της. 

4. Το συνολικό ποσό της αμοιβής κάθε αναδόχου, 
το οποίο θα βαρύνει τον προϋπολογισμό του Δήμου 


Πύργου, καθορίζεται ως εξής: 

• ΠΕ Αρχιτεκτόνων 18.500,00€ 

• ΠΕ Γ εωπόνων 18.500,00€ 

• ΠΕ Πληροφορικής 19.500,00€ 

• ΠΕ Τοπογράφων Μηχανικών 18.500,00€ 

• ΤΕ Διοίκησης Μονάδων Τοπικής Αυτοδιοίκησης 16.600,00 € 

• ΤΕ Τ εχνολόγων- Γ εωπόνων 17.000,00€ 

• Τ εχνολόγων Πολιτικών Μηχανικών 17.000,00 € 


5. Το έργο θα εκτελεστοί στο Δήμο Πύργου. 

6. Ανανέωση ή παράταση της σύμβασης μίσθωσης έργου 
απαγορεύεται και είναι αυτοδικαίως άκυρη. Παράταση του 
χρόνου παράδοσης του έργου επιτρέπεται, χωρίς οποια¬ 
δήποτε αύξηση της αμοιβής των αναδοχών. 

7. Σε περίπτωση που οι ανωτέρω ανάγκες έχουν καλυφθεί 
σε προσωπικό, είτε με μετάταξη είτε με πρόσληψη μόνιμου 
προσωπικού, θα πρέπει ο φορέας να ενημερώσει απευθείας 
την αρμόδια Διεύθυνση του ΥΠΕΣΔΔΑ εντός πέντε ημερών 
από την κοινοποίηση της παρούσας. 

8. Κάλυψη δαπάνης: Από τις διατάξεις της παρούσας προ¬ 
κύπτει δαπάνη σε βάρος του προϋπολογισμού του Δήμου 
ύψους 125.600,00 € 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 11 Απριλίου 2006 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθμ. 3167 (2) 

Έγκριση του Οργανισμού Εσωτερικής Υπηρεσίας (Ο.Ε.Υ.) 
του Αθλητικού Κέντρου Δήμου Αρταίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων: 

α) 14 του ν. 2880/2001 «Πρόγραμμα Πολιτεία για τη μεταρ¬ 
ρύθμιση και τον εκσυγχρονισμό της Δημόσιας Διοίκησης 
και άλλες διατάξεις», 

β) 12 του ν. 1188/1981 «περί κυρώσεως του Κώδικα περί 
καταστάσεως προσωπικού Ο.Τ.Α», όπως αντικαταστάθηκε 
από τις όμοιες του άρθρου 26 του ν. 1832/1989 και του 
άρθρου 8, παρ.5 του ν. 2307/1995, 
γ) του ν. 2190/1994 «Σύσταση ανεξάρτητης αρχής για την 
επιλογή προσωπικού και ρύθμιση θεμάτων διοίκησης», όπως 
ισχύει με τις τροποποιήσεις του, 
δ) 90 του Κώδικα Νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του π.δ. 63/2005 (ΦΕΚ Α' 98) για τον έλεγχο των δαπανών 
που προκαλούν οι κανονιστικές πράξεις, 
ε) του ν. 2725/1999 «Ερασιτεχνικός και επαγγελματικός 
αθλητισμός και άλλες διατάξεις», 
στ) των π.δ/των 50/2001 «Καθορισμός των προσόντων διο¬ 
ρισμού σε θέσεις φορέων του Δημοσίου Τομέα», 37α/1987 
«Μερική επέκταση διατάξεων που ισχύουν για τους Δημοσί¬ 
ους Υπαλλήλους και τους υπαλλήλους των άλλων Ν.Π.Δ.Δ. 
και στους υπαλλήλους των Ο.Τ.Α. και προσαρμογή στις 
ρυθμίσεις του ν. 1586/1986» και 22/1990 «Μερική επέκταση 
διατάξεων που ισχύουν για τους Δημοσίους Υπαλλήλους 
και τους υπαλλήλους των άλλων Ν.Π.Δ.Δ. και στους υπαλ¬ 
λήλους των Ο.Τ.Α.» όπως ισχύουν κάθε φορά και 
ζ) των άρθρων 26Α και 203 του Δ.Κ.Κ (π.δ. 410/1995). 

2. Την υπ’ αριθμ. 12/2005 απόφαση του Δ.Σ. του Αθλητικού 
Κέντρου περί ψήφισης του Ο.Ε.Υ του και την υπ’ αριθμ. 
215/2005 όμοια του Δημοτικού Συμβουλίου του Δήμου Αρ¬ 
ταίων περί έγκρισης του εν λόγω Οργανισμού. 

3. Την από 15.3.2006 γνωμοδότηση του Υπηρεσιακού Συμ¬ 
βουλίου των Ο.Τ.Α. Ν. Αρτας που διατυπώνεται στο υπ’ 
αριθμ. 1/2006 πρακτικό του. 

4. Την υπ’ αριθμ. 20921/19.9.2001, απόφαση του Γενικού 
Γραμματέα Περιφέρειας Ηπείρου, «Μεταβίβαση αρμοδιοτή¬ 
των και παροχή εξουσιοδότησης υπογραφής αποφάσεων 
εγγράφων κ.λπ. “Με εντολή Γ ενικού Γ ραμματέα Περιφέ¬ 


ρειας” στο Γ εν. Δ/ντή, Δ/ντή Τ οπ. Αυτ/σης κ.λπ.», αποφα¬ 
σίζουμε: 

Εγκρίνουμε τον Οργανισμό Εσωτερικής Υπηρεσίας του 
Αθλητικού Κέντρου Δήμου Αρταίων ως κατωτέρω: 

Άρθρο Ιο 

Διάρθρωση Υπηρεσιών 

Οι Υπηρεσίες του Α.Κ.Δ. Αρταίων λειτουργούν σε επί¬ 
πεδο Δ/νσης σύμφωνα με την υπ’ αριθμ. 2593/2001 (ΦΕΚ 
584/8.5.2001) όπως τροποποιήθηκε με την υπ’ αριθμ. 
6548/2001 απόφαση (ΦΕΚ 1042/7.8.2001) συστατική πράξη 
προσαρμογής του με τα εξής τμήματα: 

- Δ/κών και Οικ/κών Υπηρεσιών 

- Συντήρησης και Κατασκεύης Αθλητικών Εγκαταστά¬ 
σεων 

- Αθλητικών και Πολιτιστικών Δραστηριοτήτων 

Άρθρο 2ο 

Αρμοδιότητες Δ/νσης - Καθήκοντα Προϊσταμένου 

1. Φροντίζει για την έγκυρη και σωστή υλοποίηση των 
αποφάσεων του Δ.Σ. 

2. Εισηγείται στο Δ.Σ. για στελέχωση με προσωπικό του 
τμήματός του και για την απόδοση του προγράμματος 
αθλητισμού. 

3. Έχει την ευθύνη για την πιστή εφαρμογή του Κανονι¬ 
σμού λειτουργίας του Α.Κ.Δ. Αρταίων. 

4. Έχει την ευθύνη για την ομαλή λειτουργία τάξη και 
καθαριότητα του Α.Κ. σε θέματα συντήρησης - καθαρι¬ 
ότητας. 

5. Ασκεί κάθε αρμοδιότητα ή ενέργεια που του ανατίθεται 
από το Δ.Σ. με απόφασή του. 

6. Μετά από συνεννόηση με τις αρμόδιες Υπηρεσίες ει- 
σηγείται για τις αναγκαίες προμήθειες. 

7. Σε συνεννόηση με το Συντηρητή χλοοτάπητα καθορίζει 
τις προπονήσεις του ποδοσφαιρικού τμήματος. 

8. Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση προγράμματος λειτουργίας 
προπονήσεων Αθλητικών Σωματείων. 

9. Εισηγείται στο Δ.Σ. για την παραχώρηση των εγκα¬ 
ταστάσεων για τη διεξαγωγή Αθλητικών και Πολιτιστικών 
εκδηλώσεων. 

10. Ενημερώνει τη Δ/νση για ελλείψεις διαφόρων οργάνων 
και λοιπών ειδών συντήρησης και καθαριότητας. 

11. Φροντίζει και ελέγχει όλες τις Αθλητικές εγκαταστά¬ 
σεις που περιβάλλουν το Α.Κ.Δ. Αρταίων. 

12. Σε περίπτωση ατυχήματος ή υγειονομικού επεισοδίου 
οφείλει να εξασφαλίζει τα μέσα και τις διαδικασίες για άμε¬ 
ση μεταφορά σε ανάλογο Νοσοκομείο όσων έχουν ανάγκη 
καθώς και την καταλληλότητα και την συνεχή ετοιμότητα 
του υγειονομικού προσωπικού. 

13. Εισηγείται στο Δ.Σ. όλα τα θέματα και μετέχει στις 
συνεδριάσεις χωρίς ψήφο. 

Άρθρο 3ο 

Αρμοδιότητες Τμήματος Δ/κών - Οικ/κών Υπηρεσιών 
Καθήκοντα Προϊσταμένου 

1. Χειρίζεται τα θέματα που έχουν σχέση με τους εργα¬ 
ζόμενους στο Α.Κ.Δ.Α. 

2. Τηρεί ενημερωμένους με όλα τα απαραίτητα στοιχεία 
τους Υπηρεσιακούς ατομικούς φακέλους των εργαζομένων 
στο Α.Κ.Δ.Α. 

3. Χορηγεί ύστερα από αίτηση πιστοποιητικά, σε 
άτομα ή ομάδες ή Συλλόγους που έχουν σχέση με το 
Α.Κ.Δ.Α. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8137 


4. Καθορίζει το εβδομαδιαίο πρόγραμμα εργασίας 
του προσωπικού που εργάζεται με βάρδιες σε συνερ¬ 
γασία με τους Προϊσταμένους των άλλων τμημάτων ή 
Γ ραφείων. 

5. Ευθύνεται για την έγκαιρη και σωστή εφαρμογή της 
εργατικής Νομοθεσίας σε ότι αφορά τους εργαζόμενους 
στο Α.Κ.Δ.Α. εισηγούμενος ανάλογα στο Δ.Σ. 

6. Εγκρίνει τις άδειες των εργαζομένων στο Ν.Π.Δ.Δ. 

7. Ελέγχει τις κάρτες παρουσίας των εργαζομένων και 
ενημερώνει το Δ.Σ. για κάθε απουσία ή ανωμαλία. 

8. Φροντίζει για την έγκριση σύνταξη-αναμόρφωση 
του ετήσιου προϋπολογισμού σύμφωνα με τις διατά¬ 
ξεις που ισχύουν για τα Ν.Π.Δ.Δ. των Ο.Τ.Α. καθώς 
και την έγκαιρη σύνταξη και υποβολή του ετησίου 
απολογισμού. 

9. Παρακολουθεί την κίνηση Εσόδων - Εξόδων του 
ΑΚΔΑ κατά τομέα δραστηριότητας και ενημερώνει 
έγκαιρα τις ενδιαφερόμενες Υπηρεσίες και το Δ.Σ. 

10. Προσδιορίζει τις τακτικές ανάγκες του Α.Κ.Δ.Α. σε 
ετήσια βάση και προβαίνει στην προμήθεια διαφόρων 
υλικών. 

11. Διενεργεί διαγωνισμό για μισθώσεις εκμισθώσεις 
προμήθειες που αφορούν το ΑΚΔΑ σύμφωνα με τις 
διατάξεις που ισχύουν για τα Ν.Π.Δ.Δ. των Ο.Τ.Α. 

12. Φροντίζει για τη σύνταξη προώθηση και έγκριση 
διαφόρων ενταλμάτων και συνυπογράφει με τον πρόε¬ 
δρο τα Χρηματικά Εντάλματα. 

13. Φροντίζει για την είσπραξη διαφόρων πόρων του 
Α.Κ.Δ.Α. και υπογράφει τα γραμμάτια Είσπραξης. 

14. Φροντίζει για την μισθοδοσία και λοιπές παροχές 
στους εργαζομένους. 

15. Φροντίζει για τις πληρωμές διαφόρων προμηθειών- 
έργων και διαφόρων τελών, φορών, χαρ/μου Ι.Κ.Α. κ.λπ. 
σύμφωνα με τις ισχύουσες διατάξεις του Ο.Τ.Α. 

16. Παραλαμβάνει και φυλάσσει το υλικό που προορί¬ 
ζεται για το Α.Κ.Δ.Α. 

17. Φροντίζει για τη διανομή του υλικού σύμφωνα με 
τον προορισμό τους. 

18. Προβαίνει σε καταστροφή και εκποίηση του άχρη¬ 
στου υλικού. 

19. Τηρεί τα απαιτούμενα βιβλία κ.λπ. σύμφωνα με τις 
διατάξεις περί Ν.Π.Δ.Δ. των Ο.Τ.Α. 

20. Συνεργάζεται με τα άλλα τμήματα ή Γ ραφεία για 
θέματα συναρμοδιότητας. 

21. Φροντίζει για τον εξοπλισμό με τα απαραίτητα και 
κατάλληλα μέσα του Α.Κ.Δ.Α. για την άμεση παροχή 
υγειονομικής περίθαλψης στους ευρισκομένους στους 
χώρους του Α.Κ. 

22. 'Εχει τη δυνατότητα να εξουσιοδοτήσει εγγράφως 
κάποιον υπάλληλο του Τμήματος ή του Γραφείου του 
για τη διεκπεραίωση οποιοσδήποτε εργασίας. 

1.2 Ταμίας 

1. Ο Ταμίας συνυπογράφει με τον πρόεδρο και τον 
προϊστάμενο Δ/σης και Οικ/κων υπηρεσιών τριπλότυπα 
και τις εξοφλητικές αποδείξεις 

2. Φροντίζει για την έγκαιρη είσπραξη των εσόδων 
και των δικαιωμάτων του Α.Κ.Δ.Α. 

3. Συνυπογράφει με τον πρόεδρο και το Γραμματέα 
τον ετήσιο προϋπολογισμό - απολογισμό. 

4. Φροντίζει για την κατάθεση σε τράπεζες των χρημά¬ 
των που εισπράττονται για λογαριασμό του Α.Κ.Δ.Α. 

5. Συνυπογράφει με τον Πρόεδρο και τον Προϊστάμενο 
του τμήματος τις επιταγές για ανάληψη χρημάτων. 


6. Παροχή κάθε είδους στοιχείων που ζητούνται από 
Δημόσιες Ελεγκτικές υπηρεσίες σύμφωνα με τις διαδι¬ 
κασίες που ισχύουν εκάστοτε. 

7. Καταγραφή των διενεργούμενων εισπράξεων σύμ¬ 
φωνα με τις ισχύουσες διαδικασίες και σχετική ενημέ¬ 
ρωση του Α.Κ.Δ.Α. 

8. Παρακολούθηση της πραγματοποίησης των υπο¬ 
χρεώσεων των οφειλετών προς το Α.Κ.Δ.Α. ενημέρωση 
του λογιστηρίου αυτού. 

9. Τήρηση φυσικού ταμείου στα γραφεία του 
Α.Κ.Δ.Α. 

10. Τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται για 
την ενημέρωση του λογιστικού συστήματος. 

Άρθρο 4ο 

Αρμοδιότητες τμήματος συντήρησης και 
κατασκευών των αθλητικών εγκαταστάσεων - 
Καθήκοντα Προϊσταμένων 

1. Εισηγείται στο ΔΣ για την εκτέλεση συντήρηση ή 
κατασκευή και υπολογίζει τις απαιτούμενες δαπάνες. 

2. Παρακολουθεί την εκτέλεση της συντήρησης ή κα- 
τασκεύης ή από εργολάβο Δημοσίων Έργων ή εμπει¬ 
ροτέχνη όπως προβλέπεται από τις σχετικές διατάξεις 
για τα Δημόσια έργα. 

3. Επιβλέπει τις εργασίες μαζί με τον υπεύθυνο του Δ.Σ. 

4. Ευθύνεται για τη φύλαξη συντήρηση επισκευή του 
υλικού και μέσου εξοπλισμού του Αθλητικού Κέντρου 
Δήμου Αρταίων. 

5. Τηρεί ενημερωτικά μητρώα για όλες τις εγκατα¬ 
στάσεις και το υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προ¬ 
μήθεια τους σε ετήσια βάση. 

7. Φροντίζει για τον προσδιορισμό των αναγκών στο 
προσωπικό του τμήματός του και εισηγείται σχετικά 
στο Δ.Σ. 

8. Φροντίζει για την αναζήτηση των απαιτούμενων 
στατιστικών στοιχείων για το ότι αφορά τη συντήρηση 
των εγκαταστάσεων και του υλικού. 

9. Συνεργάζεται με άλλο τμήμα ή Γ ραφείο για θέματα 
συναρμοδιότητας. 

10. Φροντίζει και έχει την ευθύνη για τη συντήρηση 
όλων των εγκαταστάσεων του Α.Κ.Δ.Α. και συγκεκρι¬ 
μένα. 

α. των κτηριακών εγκαταστάσεων 

β. των ηλεκτρολογικών εγκαταστάσεων 

γ. των υδραυλικών θερμουδραυλικών εγκαταστάσεων 

δ. των υπαίθριων εγκαταστάσεων 

ε. της πισίνας 

στ. του χλοοτάπητα 

ζ. των κήπων - παρτεριών 

η. κλάδεμα κόψιμο χόρτων, λίπανση, ράντισμα, σκά¬ 
ψιμο. 

11. Την ευθύνη της χάραξης των γραμμών σε οποιοδή- 
ποτε αγωνιστικό χώρο έχει το εν λόγω τμήμα. 

12. Στα γήπεδα ποδοσφαίρου με το χόρτο ή χωρίς 
χόρτο που μετά από μία ή περισσότερες χρήσεις οι 
γραμμές σβήνονται εντελώς και χρειάζεται ράμμα και 
μέτρηση αποστάσεων τότε την εργασία αυτή την κά¬ 
νει το εν λόγω τμήμα. Μόνο στην περίπτωση που οι 
γραμμές φαίνονται και χρειάζονται φρεσκάρισμα, τότε 
το φρεσκάρισμα γίνεται από τον υπάλληλο κλάδου Υ.Ε. 

φύλακα - Γεν. Καθηκόντων Εργάτη, που έχει υπηρεσία 
στο γήπεδο αυτό. 

13. Φροντίζει για τη συντήρηση και τον καθαρισμό της 
πισίνας σε καθημερινή βάση παρακολούθησης της κα¬ 
ταλληλότητας του νερού ΡΗ και χλωρίου και αποστολή 
δείγματος νερού για μικροβιολογικό έλεγχο σύμφωνα 
με τον κανονισμό λειτουργίας του Α.Κ.Δ.Α. 

14. όταν γίνεται η ετήσια συντήρηση του Κολυμβη¬ 
τηρίου αυτό θα παραμείνει κλειστό κατά τη διάρκεια 
των εργασιών. 

15. Σε συνεννόηση με το συντηρητή χλοοτάπητα καθο¬ 
ρίζει τις προπονήσεις των ποδοσφαιρικών Σωματείων. 

16. Κάθε εργασία, τροποποίηση, αλλαγή επέκταση 
μηχανολογικών, ηλεκτρολογικών, υδραυλικών εγκατα¬ 
στάσεων του σχεδίου του Α.Κ. γίνεται σύμφωνα με τις 
διατάξεις του π.δ. 410/1995. 

17. Μία φορά το χρόνο τουλάχιστον θα πρέπει να 
υπάρχει έλεγχος λειτουργίας των Μηχανολογικών 
εγκαταστάσεων από αρμόδιο μηχανικό της Τεχνικής 
Υπηρεσίας του Δήμου και ελλείψει αυτής από την αρ¬ 
μόδια Υπηρεσία της Περιφέρειας. Όπου λειτουργούν 
καυστήρες ΒΟΗΙΙΕΒ υποχρεωτικά θα γίνει συντήρηση 
δύο φορές το χρόνο: α. Είτε από υπάλληλο αντίστοι¬ 
χης ειδικότητας β. είτε από ειδικό ιδιωτικό συνεργείο 
συντήρησης και θα διακόπτεται η λειτουργία του Κο¬ 
λυμβητηρίου ή του Γυμναστηρίου μετά από εισήγηση 
του αρμοδίου υπαλλήλου. 

Άρθρο 5ο 

Αρμοδιότητες τμήματος Αθλητικών 
και Πολιτιστικών δραστηριοτήτων 
Καθήκοντα Προϊσταμένων 

1. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού Αθλητισμού 
και μαζικής άσκησης. 

2 Διοργάνωση αθλητικών και πολιτιστικών εκδηλώσε¬ 
ων και συμμετοχή σε εκδηλώσεις μαζικού αθλητισμού. 

3. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίηση ή βελτίωση ή αλλαγών αυτών. 

4. Εισήγηση προς τη Δ/νση για τη δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού καθώς και την καλύτερη αξιοποί¬ 
ηση των υπαρχόντων αθλητικών χώρων. 

5. Οργάνωση - λειτουργία κάθε μορφής αθλητικών 
εκδηλώσεων διαφόρων συναντήσεων (Ποδοσφαίρου, 
καλαθοσφαίρισης, κολύμβησης κ.λπ.) προγραμμάτων 
μαζικού αθλητισμού για όλες τις ηλικίες προγραμμάτων 
για παιδιά με ειδικές ανάγκες, προγραμμάτων για την 
ανεύρεση ταλέντων, καθώς και ειδικών προγραμμάτων 
αθλητικής παιδείας (παιδί και θάλασσα, αθλητισμός και 
γυναίκα, αθλητισμός και Τρίτη ηλικία κ.λπ.). 

6. Ερευνά για τα γενικά προβλήματα που σχετίζονται 
με τον αθλητισμό και εισηγείται λύσεις. 

7. Καταγραφή και αξιολόγηση των υπαρχόντων αθλη¬ 
τικών χώρων - εγκαταστάσεων μεριμνά για την καλή 
λειτουργία και τη βελτίωση της αθλητικής υποδομής. 

8. Επικοινωνία με ομοσπονδίες, ομίλους και γενικότερα 
με φορείς που σχετίζονται με τον αθλητισμό. 

9. Συντονισμός παρακολούθηση και έλεγχος της εφαρ¬ 
μογής των καθημερινών προγραμμάτων γύμνασης και 
λοιπών αθλητικών εκδηλώσεων. 

10. Συνεργασία με τα αθλητικά σωματεία και συλλό¬ 
γους του Δήμου και παροχή κάθε δυνατής βοήθειας 
στη λειτουργία αυτών. 


11. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές 
Φυσικής Αγωγής των σχολείων. 

12. Προγραμματισμός και οργάνωση αθλητικών και 
πολιτιστικών εκδηλώσεων σχετικά με τα προγράμματα 
που υλοποιεί το Νομικό Πρόσωπο με σκοπό τη διάδοση 
και την ανάπτυξη του αθλητικού πνεύματος σε όλους 
τους δημότες. 

13. Μέριμνα για την καλή λειτουργία των αιθουσών 
γυμναστικής και των χώρων άθλησης. 

14. Ευθύνη για την καλή λειτουργία της υλικοτεχνικής 
υποδομής των αιθουσών καθώς επίσης και ο εντοπισμός 
τυχόν ελλείψεων και βλαβών του εξοπλισμού γενικότερα. 

15. Φροντίδα για την εφαρμογή κανονισμών διεξαγωγής 
των διαφόρων αθλημάτων της αρμοδιότητάς τους. 

16. Μέριμνα για την αποφυγή ατυχημάτων κατά την ώρα 
της άθλησης των αθλουμένων στα τμήματά τους. 

17. Παροχή πρώτων βοηθειών, περίθαλψης αντιμετώπιση 
εκτάκτων περιστατικών (κακώσεων, τραυματισμών κ.λπ.) 
όλων των αθλουμένων εντός των χώρων άθλησης. 

18. Τήρηση ατομικών καρτελών αθλουμένων. 

19. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεων του ΑΚΔΑ (διοργά¬ 
νωση συνεντεύξεων τύπου, προετοιμασία και επιμέλεια 
ορθογραφίας, συνεργασία με Μ.Μ.Ε. κ.α.). 

20. Ενημέρωση του κοινού πάνω στην αποστολή και 
τις εκδηλώσεις του Νομικού Προσώπου και την προβολή 
τους με κάθε πρόσφορο μέσο. 

21. Μέριμνα για την προβολή και διαφήμιση όλων των 
αθλητικών και πολιτιστικών δραστηριοτήτων καθώς και 
έκδοση, διακίνηση και διάθεση ενημερωτικού υλικού 
στους Δημότες που έχουν σχέση με αυτές (προγράμ¬ 
ματα, αφίσες, κ,λπ.). 

Αρθρο 6ο 

Στελέχωση των υπηρεσιών του ΝΠΔΔ ΑΚΔΑ 
Τακτικές οργανικές θέσεις 

1. Οι θέσεις των κατηγοριών Π.Ε., Τ.Ε., και Δ.Ε. κατα¬ 
τάσσονται στους βαθμούς Δ' (εισαγωγικός) Γ' Β' και 
Α' (καταλυτικός). 

2. Οι θέσεις της κατηγορίας Υ.Ε. κατατάσσονται στους 
βαθμούς Ε (εισαγωγικός) Δ' Γ' και Β' (καταληκτικός). 

3. Τα προσόντα διορισμού των θέσεων περιγράφονται 
στα π.δ. 37 α 87, 22/1990 και 50/2001. 

4. Οι θέσεις που προβλέπονται ανά κατηγορία και 
κλάδο είναι οι εξής 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

ΘΕΣΕΙΣ ΘΕΣΕΙΣ 

ΚΛΑΔΟΣ ΠΡΟΒΛΕ- ΥΠΗΡΕ- 

ΠΟΜΕΝΕΣ ΤΟΥΝΤΕΣ 

ΠΕ10 ΚΑΘΗΓΗΤΩΝ ΦΥΣ. ΑΓΩΓΗΣ 2 

ΠΕ 3 ΜΗΧΑΝΟΛΟΓΩΝ ΜΗΧΑΝΙΚΩΝ 1 

Σύνολο 3 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

ΤΕ 4 ΤΕΧΝΟΛΟΓΩΝ 1 

ΜΗΧΑΝΙΚΩΝ ή 
ΗΛΕΚΤΡΟΛΟΓΩΝ 

ΤΕ9 ΝΟΣΟΚΟΜΩΝ 1 

Σύνολο 2 

ΔΕΙ ΔΙΟΙΚΗΤΙΚΩΝ 

ΔΕ7 ΝΟΣΟΚΟΜΩΝ 

ΔΕ24 ΗΛΕΚΤΡΟΛΟΓΩΝ 
ΔΕ 30 ΤΕΧΝΙΤΩΝ ΥΔΡΑΥΛΙΚΩΝ 
ΝΑΥΑΓΟΣΩΣΤΩΝ 
ΣΥΝΤ. ΠΙΣΙΝΑΣ 
ΕΛΑΙΟΧΡΩΜΑΤΙΣΤΩΝ 
ΣΥΝΤ. ΚΤΗΡΙΩΝ 
ΔΕ35 ΚΗΠΟΥΡΩΝ 
Σύνολο 


2 2 

2 

2 2 

1 1 

3 
2 

1 1 

2 
2 

17 6 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗ 


ΥΕ1 ΓΕΝΙΚΩΝ ΚΑΘΗΚΟΝΤΩΝ 6 2 

ΥΕ 16 ΕΡΓΑΤΩΝ ΚΑΘΑΡΙΟΤΗΤΑΣ 6 

ΥΕ16 ΦΥΛΑΚΩΝ 4 

ΥΕ16 ΝΥΧΤΟΦΥΛΑΚΩΝ 2 

Σύνολο 18 2 


ΠΡΟΣΩΠΟΠΑΓΕΙΣ ΘΕΣΕΙΣ 

Προβλέπονται δέκα θέσεις (10) διαφόρων ειδικοτήτων 
για την αντιμετώπιση εποχιακών, περιοδικών ή πρόσκαι¬ 
ρων αναγκών (άρθρο 18 παρ. 12 ν. 2503/1997. 

Άρθρο 7ο 

ΠΡΟΪΣΤΑΜΕΝΟΙ ΔΙΕΥΘΥΝΣΗΣ ΚΑΙ ΤΜΗΜΑΤΩΝ 

Στις διοικητικές ενότητες των υπηρεσιών του Νομικού 
Προσώπου προΐστανται μόνιμοι υπάλληλοι των εξής 
κλάδων: 


Δ/νση Αθλητικού Κέντρου 


Τμήμα Δ/κών και 
Οικονομικών 

Τμήμα Συντήρησης και 
Κατασκευής αθλητικών 
εγκαταστάσεων 

Τμήμα αθλητικών 
και Πολιτιστικών 
δραστηριοτήτων 


Π.Ε. Δ/κού - Οικ/κού 
τουλάχιστον με βαθμό Β 
ή Τ.Ε. Δ/κού - Λογ/κού 
τουλάχιστον με βαθμό Β' 
ή Δ.Ε. Δ/κού Λογ/κού 
τουλάχιστον με βαθμό Β' 

Π.Ε. Δ/κού - Οικ/κού 
ή Τ.Ε. Δ/κού -Οικ/κού 
ή Δ.Ε. Δ/κού - Οικ/κού 

Π.Ε. Μηχανικών 
ή Τ.Ε. Μηχανικών 
ή Δ.Ε. Τεχνικών- Τεχνιτών 

Π.Ε. Καθηγ. Φυσικής Αγωγής 
ή Π.Ε. Δ/κού ή Τ.Ε. Δ/κού 
ή Δ.Ε. Δ/κού. 


Άρθρο 8ο 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων εφαρμόζονται οι 
εκάστοτε ισχύουσες Νομοθετικές διατάξεις. 

Άρθρο 9ο 

Χορήγηση ειδών ατομικής προστασίας 

Ισχύει ότι και για το υπόλοιπο προσωπικό των ΟΤΑ 
σύμφωνα με την υπ’ αριθμ. 34042/1.2.1996 κοινή υπουρ¬ 


γική απόφαση Υπουργών Εσωτ. Δ.Δ. και Αποκέντρωσης, 
Οικονομικών και Εργασίας και Κοινωνικών Ασφαλίσεων 
(ΦΕΚ 77/Β/5.2.1996) όπως τροποποιήθηκε με την υπ’ αριθμ. 
8653 κοινή υπουργική απόφαση (ΦΕΚ 175/Β/12.3.1997). 

Άρθρο 10ο 

Κατά την έναρξη της ισχύος του παρόντος οργανι¬ 
σμού οι υπηρετούντες στο ΑΚΔΑ κατατάσσονται στις 
αντίστοιχες θέσεις των σχετικών κλάδων του ΟΕΥ που 
έχουν υποχρεωτικά δημιουργηθεί για αυτό. 

Οι αρμοδιότητες των οργανικών μονάδων που πε- 
ριγράφονται στον παρόντα οργανισμό αποτελούν το 
βασικό πλαίσιο λειτουργίας τους. Λεπτομερέστερες 
περιγραφές αρμοδιοτήτων μπορούν να γίνουν με την 
σύνταξη κανονισμών λειτουργίας των μονάδων. 

Σε περίπτωση κατάργησης του Νομικού Προσώπου το 
υπηρετούν προσωπικό αυτοδικαίως θα μετατάσσεται 
στο Δήμο. 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως οπότε 
παύει να ισχύει κάθε προηγούμενη σχετική απόφαση. 

Άρθρο 11ο 

Τροποποίηση ή συμπλήρωση αυτού του Ο.Ε.Υ. γίνεται 
με απόφαση του Διοικητικού Συμβουλίου του ΑΚΔΑ. 

Άρθρο 12ο 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κ.Α.Π. ύψους 
367.000,00 Ευρώ για την κάλυψη της μισθοδοσίας του 
υπηρετούντος προσωπικού. Η μελλοντική επιβάρυνση 
του προϋπολογισμού του ΑΚΔΑ από την απόφαση αυτή 
δεν είναι δυνατόν να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρτα, 17 Απριλίου 2006 

Με εντολή Γ ενικού Γ ραμματέα Περιφέρειας 
Ο Προϊστάμενος Δ/νσης κ.α.α. 

ΧΡΥΣΑΝΘΗ ΜΑΜΑΛΗ 

-♦- 

( 3 ) 

Απόκτηση της Ελληνικής Ιθαγένειας από την ομογε¬ 
νή ΒΑΛΕΝΤΙΝΑ ΣΑΛΙΕΒΑ (Ν/ΑΕΕΝΤΙΝΑ ΒΑϋΥΕνΑ) του 
ΙΒΑΝ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 13988/05/17.4.2006 απόφαση του 
Γενικού Γραμματέα Περιφέρειας Κρήτης που εκδόθη- 
κε σύμφωνα με τις κείμενες διατάξεις άρθρου 1 του 
ν. 2790/2000 (ΦΕΚ Α' 24/2000), όπως έχει τροποποιηθεί, 
συμπληρωθεί και ισχύει σήμερα, γίνεται δεκτή η από 
21.10.2002 αίτηση της ομογενούς ΒΑΛΕΝΤΙΝΑ ΣΑΛΙΕΒΑ 
(\/ΑΙ_ΕΝΤΥΝΑ 5ΑΕΙΥΕ\/Α) του ΙΒΑΝ για την απόκτηση της 
Ελληνικής Ιθαγένειας. 

Την ελληνική ιθαγένεια αποκτά η ανωτέρω ομογενής 
από της δόσεως του όρκου του Έλληνα πολίτη εντός 
έτους από της δημοσιεύσεως της παρούσας στην Εφη¬ 
μερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

Αριθμ. 5169 (4) 

Τροποποίηση της υπ’ αριθμ. 1586/11.3.1991 συστατικής 
πράξης του Νομάρχη Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 203 του π.δ. 410/1995 (Δ.Κ.Κ.) και 5 (παρ. 8) του 
ν. 1894/1990, όπως ισχύει. 

β) 7 (παρ. 16) του ν. 2307/1995 και 14 (παρ. 1 και 2) του ν. 
2399/1996, σχετικά με τη μεταβίβαση αρμοδιοτήτων του 
Νομάρχη σε Περιφερειακό Διευθυντή και Γενικό Γραμμα- 
τέα Περιφέρειας αντίστοιχα. 

γ) 6 (παρ. 10) του ν. 2503/1997. 

δ) 1 (παρ. 464) του ν. 2539/1997. 

ε) 90 του Κώδικα Νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του π.δ. 63/2005 (ΦΕΚ Α' 98), σχετικά με τον έλεγχο των 
δαπανών, που προκαλούν οι κανονιστικές διοικητικές 
πράξεις. 

2. Την υπ’ αριθμ. 1586/11.3.1991 απόφαση του Νομάρχη 
Φθιώτιδας, περί σύστασης νομικού προσώπου δημοσίου 
δικαίου στην Κοινότητα Νέου Κρικέλλου Νομού Φθιώτιδας 
με την επωνυμία «Σχολική Επιτροπή Α/θμιας Εκπαίδευσης 
Δημοτικού Σχολείου και Νηπιαγωγείου Νέου Κρικέλλου». 

3. Την υπ’ αριθμ. 38/2006 απόφαση του Δημοτικού Συμ¬ 
βουλίου του Δήμου Γοργοποτάμου, σχετικά με την τρο¬ 
ποποίηση της συστατικής πράξης του ανωτέρω νομικού 
προσώπου, σε εφαρμογή: 

α) της υπ’ αριθμ. 531/Δ4/1999 (ΦΕΚ τ.Β' 1680/27.9.1994) 
κοινής υπουργικής απόφασης, με την οποία συγχωνεύ- 
θηκε το Διθέσιο Δημοτικό Σχολείο Ν. Κρικέλλου με το 
Μονοθέσιο Δημοτικό Σχολείο Βαρδατών και το Τριθέσιο 
Δημοτικό Σχολείο Μοσχοχωρίου σε ένα Εξαθέσιο Δημοτι¬ 
κό Σχολείο, με την ονομασία Εξαθέσιο Δημοτικό Σχολείο 
Μοσχοχωρίου, το οποίο στη συνέχεια με την υπ’ αριθμ. 
544/Δ4/20.8.1999 απόφαση του Υπουργού Εθνικής Παιδεί¬ 
ας και Θρησκευμάτων, μετονομάσθηκε σε 1° Δημοτικό 
Σχολείο Γ οργοποτάμου, 

β) της υπ’ αριθμ. 69267/Δ4/20.7.2004 (ΦΕΚ τ.Β' 1141/2004) 
κοινής υπουργικής απόφασης, με την οποία συγχωνεύθηκε 
το Μονοθέσιο Νηπιαγωγείο Μοσχοχωρίου με το Μονοθέ¬ 
σιο Νηπιαγωγείο Ν. Κρικέλλου σε ένα Διθέσιο Νηπιαγω¬ 
γείο, με την ονομασία Διθέσιο Νηπιαγωγείο Ν. Κρικέλλου, 
αντίστοιχα. 

4. Την υπ’ αριθμ. 1100/11.2.1998 απόφασή μας, περί μετα¬ 
βίβασης του δικαιώματος υπογραφής «Με Εντολή Γ ενικού 
Γραμματέα Περιφέρειας» στο Διευθυντή Αυτοδιοίκησης 
και Αποκέντρωσης, η οποία δημοσιεύθηκε στο ΦΕΚ Β' 
179/25.2.1998, αποφασίζουμε: 

Τροποποιούμε εν μέρει την υπ’ αριθμ. 1586/11.3.1991 από¬ 
φαση του Νομάρχη Φθιώτιδας ως εξής: 

Α. Παρ. 1: Συνιστούμε στο Δ.Δ. Νέου Κρικέλλου του Δή¬ 
μου Γ οργοποτάμου νομικό πρόσωπο δημοσίου δικαίου 
με την επωνυμία «Σχολική Επιτροπή Νηπιαγωγείου Ν. 
Κρικέλλου». 

Β. Καταργούμε τις παραγράφους 3, 4 και 7 της ανω¬ 
τέρω απόφασης, που αφορούν τη διοίκηση του νομικού 
προσώπου, θητεία των μελών του, εκλογή αντιπροέδρου 
και γραμματέα από το Δ.Σ. και την εκπροσώπησή του, 
αντίστοιχα. 

Γ. Αναριθμούμε την παράγραφο 5 της ως άνω απόφασης 
σε παράγραφο 3. 


Κατά τα λοιπά, ισχύει ως έχει η ανωτέρω σχετική από¬ 
φαση του Νομάρχη Φθιώτιδας. 

Ακροτελεύτιο άρθρο 

Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου Γ οργοποτάμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 20 Απριλίου 2006 

Με εντολή Γ ενικού Γ ραμματέα Περιφέρειας 
Ο Προϊστάμενος Δ/νσης 
Γ. ΜΙΧΑΣ 

-♦- 

Αριθμ. 5170 (5) 

Τροποποίηση της υπ’ αριθμ. 1368/15.2.2000 απόφασης του 
Γ ενικού Γ ραμματέα Περιφέρειας Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 203 του π.δ. 410/1995 (Δ.Κ.Κ.) και 5 (παρ. 8) του 
ν. 1894/1990, όπως ισχύει. 

β) 90 του Κώδικα Νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του π.δ. 63/2005 (ΦΕΚ Α' 98), σχετικά με τον έλεγχο των 
δαπανών, που προκαλούν οι κανονιστικές διοικητικές 
πράξεις. 

2. Την υπ’ αριθμ. 1368/15.2.2000 απόφασή μας (ΦΕΚ τ.Β' 
358/31.3.2000), περί σύστασης νομικού προσώπου δημοσίου 
δικαίου στο Δήμο Γ οργοποτάμου, με την επωνυμία «Σχολι¬ 
κή Επιτροπή Α/θμιας Εκπαίδευσης 1ου Δημοτικού Σχολείου 
Γ οργοποτάμου και Νηπιαγωγείου Δ.Δ. Μοσχοχωρίου». 

3. Την υπ’ αριθμ. 37/2006 απόφαση του Δημοτικού Συμ¬ 
βουλίου του Δήμου Γ οργοποτάμου, σχετικά με την τρο¬ 
ποποίηση της συστατικής πράξης του ανωτέρω νομικού 
προσώπου, σε εφαρμογή των υπ’ αριθμ. 85055/Δ4/20.8.2002 
(ΦΕΚ τ.Β' 1129/24.8.2002) και 69267/Δ4/20.7.2004 (ΦΕΚ τ.Β' 
1141/28.7.2004) κοινής υπουργικής απόφασης, με τις οποίες 
συγχωνεύθηκαν: α) το Μονοθέσιο Δημοτικό Σχολείο Ηρά¬ 
κλειας με το 1° Εξαθέσιο Δημοτικό Σχολείο Γ οργοποτάμου 
σε ένα Επταθέσιο Δημοτικό Σχολείο, με την ονομασία 1° 
Επταθέσιο Δημοτικό Σχολείο Γ οργοποτάμου, και 

β) το Μονοθέσιο Νηπιαγωγείο Μοσχοχωρίου με το 
Μονοθέσιο Νηπιαγωγείο Ν. Κρικέλλου σε ένα Διθέσιο 
Νηπιαγωγείο, με την ονομασία Διθέσιο Νηπιαγωγείο Ν. 
Κρικέλλου, αντίστοιχα. 

4. Την υπ’ αριθμ. 1100/11.2.1998 απόφασή μας περί μετα¬ 
βίβασης του δικαιώματος υπογραφής «Με Εντολή Γ ενικού 
Γραμματέα Περιφέρειας» στο Διευθυντή Αυτοδιοίκησης 
και Αποκέντρωσης η οποία δημοσιεύθηκε στο ΦΕΚ Β' 
179/25.2.1998, αποφασίζουμε: 

Τροποποιούμε εν μέρει την υπ’ αριθμ. 1368/15.2.2000 από¬ 
φασή μας ως εξής: 

Α. Την παράγραφο 1 ως ακολούθως: 

Παρ. 1: «Συνιοτούμε στο Δημοτικό Διαμέρισμα Μοσχο¬ 
χωρίου του Δήμου Γ οργοποτάμου του Ν. Φθιώτιδας ίδιο 
νομικό πρόσωπο δημοσίου δικαίου με την επωνυμία «Σχο¬ 
λική Επιτροπή 1ου Δημοτικού Σχολείου Γ οργοποτάμου». 

Β. Καταργούμε τις παραγράφους 2, 3 και 5 της ανω¬ 
τέρω απόφασης που αφορούν τη διοίκηση του νομικού 
προσώπου, θητεία των μελών του, εκλογή αντιπροέδρου 

και γραμματέα από το Δ.Σ. και την εκπροσώπησή του, 
αντίστοιχα. 

Γ. Αναριθμούμε τις παραγράφους 1, 4 και την περί¬ 
πτωση ζ' της παραγράφου 4, ως παραγράφους 2, 3 και 
4 αντίστοιχα. 

Ακροτελεύτιο άρθρο 

Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου Γοργοποτά- 
μου. 

Κατά τα λοιπά, ισχύει ως έχει η ανωτέρω σχετική 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 20 Απριλίου 2006 

Με εντολή Γ ενικού Γ ραμματέα Περιφέρειας 
Ο Προϊστάμενος Δ/νσης 
Γ. ΜΙΧΑΣ 

-♦- 

Αριθμ. ΕΜ-1339 (6) 

Σύσταση συνεργείων και καθιέρωση υπερωριακής απα¬ 
σχόλησης τις απογευματινές ώρες των υπαλλήλων 
της Δ/νσης Εμπορίου και Τουρισμού της Νομαρχι¬ 
ακής Αυτοδιοίκησης Αιτωλ/νίας, από 1.5.2006 μέχρι 
31.12.2006 για τη διενέργεια του Περιοδικού Ελέγ¬ 
χου Μέτρων και Σταθμών στο Νομό Αιτωλ/νίας, τα 
οποία συνεργεία αποτελούνται από έντεκα (11) υπαλ¬ 
λήλους της Δ/νσης Εμπορίου και Τουρισμού της Ν.Α. 
Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Έχοντας υπόψη: 

1. Τις διατάξεις του ν.δ. 136/1946 «Περί Αγορανομικού 
Κώδικα» όπως τροποποιήθηκε και συμπληρώθηκε μέχρι 
σήμερα. 

2. Τις διατάξεις του ν. 3200/1955 «Περί Διοικητικής 
Αποκεντρώσεως» όπως αυτός ισχύει. 

3. Το άρθρο 8 του π.δ. 524/1978 «Περί κωδικοποιήσεως 
σε ενιαίο κείμενο των ισχυουσών διατάξεων των ανα- 
φερομένων στην εισαγωγή στην Ελλάδα του Διεθνούς 
συστήματος Μέτρων και Σταθμών». 

4. Τις διατάξεις του ν. 2218/1994 «Περί ίδρυσης Νο¬ 
μαρχιακής Αυτοδιοίκησης» όπως τροποποιήθηκε μέχρι 
σήμερα. 

5. Τον Οργανισμό της Νομαρχιακής Αυτοδιοίκησης 
Αιτωλίας και Ακαρνανίας. 

6. Την υπ’ αριθμ. 1664/10.3.2006 απόφαση του Νομάρχη 
Αιτωλοακαρνανίας περί ανάθεσης αρμοδιοτήτων στους 
Αντινομάρχες. 

7. Την υπ’ αριθμ. Φ2 - 222/9.2.2006 απόφαση Υφυπουρ¬ 
γού Ανάπτυξης περί «Χρόνου διενέργειας περιοδικού 
ελέγχου Μέτρων και Σταθμών έτους 2006». 

8. Το γεγονός ότι για την προστασία του καταναλω¬ 
τικού κοινού, απαιτείται η διενέργεια του Περιοδικού 
Ελέγχου Μέτρων και Σταθμών. 

9. Την υπ’ αριθμ. ΕΜ - 1238/17.4.2006 απόφαση του 
Νομάρχη Αιτωλ/νίας για τη διενέργεια περιοδικού ελέγ¬ 
χου Μέτρων και Σταθμών για το έτος 2006, αποφασί¬ 
ζουμε: 

Συγκροτούμε Συνεργεία Ελέγχου και εγκρίνουμε την 
υπερωριακή απασχόληση κατά τις απογευματινές ώρες 
για το χρονικό διάστημα από 1.5.2006 μέχρι 31.12.2006 


για τη διενέργεια του Περιοδικού Ελέγχου Μέτρων και 
Σταθμών στο Νομό Αιτωλ/νίας, τα οποία συνεργεία 
αποτελούνται από έντεκα (11) υπαλλήλους της Δ/νσης 
Εμπορίου και Τουρισμού της Ν.Α. Αιτωλ/νίας. 

Τα συνεργεία αυτά θα απασχολούνται υπερωριακά 
σύμφωνα με τις κατευθύνσεις της Υπηρεσίας τις απο¬ 
γευματινές ώρες κατά πενήντα (50) ώρες μηνιαία για 
κάθε υπάλληλο, που θα προκύπτουν από τα αντίστοιχα 
Δελτία Ελέγχου. 

Η σχετική δαπάνη θα βαρύνει τον Ειδικό Λογαριασμό 
Μέτρων και Σταθμών. 

Η ισχύς της απόφασης αυτής αρχίζει από 1ης Μάίου 
2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 27 Απριλίου 2006 

Ο Νομάρχης κ.α.α. 

Η Αντινομάρχης 
ΓΕΩΡΓΙΑ ΜΠΟΚΑ 
-♦- 

(7) 

Χορήγηση άδειας άσκησης επαγγέλματος Κοινωνικού 
Λειτουργού, στην Ευαγγελία Τσιλιβαράκου του Απο¬ 
στόλου. 

Ο ΝΟΜΑΡΧΗΣ ΗΜΑΘΙΑΣ 

Με την υπ’ αριθμ. 3423/26.4.2006 απόφαση του Νομάρ¬ 
χη Ημαθίας χορηγείται άδεια άσκησης επαγγέλματος 
Κοινωνικού Λειτουργού στην Ευαγγελία Τσιλιβαράκου 
του Αποστόλου. 

Με εντολή Νομάρχη 
Ο Αντινομάρχης 
Γ. ΜΙΧΑΗΛΙΔΗΣ 
-♦- 

Αριθμ. 22/οικ. 2205 (8) 

Εκ περιτροπής λειτουργία πρατηρίων υγρών καυσί¬ 
μων (καταστημάτων διανομής πετρελαιοειδών) στο 
Νομό Θεσ/νίκης, κατά τις Κυριακές και αργίες (Ημε¬ 
ρήσια λειτουργία) της θερινής περιόδου (Μάιο έως 
Σεπτέμβριο). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 8 του π.δ. 30/1996 «Κώδικας 
Νομαρχιακής Αυτοδιοίκησης». 

2. Τις διατάξεις της παραγράφου 9 του άρθρου 15 
του ν. 2639/1998 «Ρύθμιση εργασιακών σχέσεων, σύ¬ 
σταση Σώματος Επιθεώρησης Εργασίας...» (ΦΕΚ 205 
τ.Α') σε συνδυασμό με τις διατάξεις του άρθρου 8 του 
π.δ. 369/1989 «Οργάνωση των Υπηρεσιών Εργασίας των 
Νομαρχιών» (ΦΕΚ 164 τ.Α'). 

3. Τον Οργανισμό Εσωτερικής Υπηρεσίας της Νο¬ 
μαρχιακής Αυτοδιοίκησης Θεσσαλονίκης (ΦΕΚ 1545/ 
Τ.Β715.10.2004). 

4. Τις διατάξεις του άρθρου 46 του ν. 2224/1994 «Ρύθ¬ 
μιση θεμάτων εργασίας, συνδικαλιστικών δικαιωμάτων...» 
(ΦΕΚ 112 τ.Α'), σε συνδυασμό με τις διατάξεις του β.δ/ 
τος 748/1966. 

5. Τις διατάξεις του άρθρου 28 του νέου ν. 3419/2005 
«Γενικό Εμπορικό Μητρώο...» (ΦΕΚ 297 τ.Α'), σε συνδυ¬ 
ασμό με τις υπ’ αριθμ. 4781/26.3.2003 και 7148/19.4.2005 
αποφάσεις των Υπουργών Ανάπτυξης, Οικονομίας και 

Οικονομικών, Απασχόλησης και Κοινωνικής Προστασί¬ 
ας, Μεταφορών και Επικοινωνιών «Ωράριο λειτουργίας 
πρατηρίων υγρών καυσίμων». 

6. Τις υπ’ αριθμ. 9438/3.6.2003, Δ1/Α/14752/26.8.2003 και 
13807/25.7.2005 εγκυκλίους του Υπουργείου Ανάπτυξης 
«Ωράριο Λειτουργίας των πρατηρίων Υγρών καυσίμων». 

7. Το υπ’ αριθμ. 257/31.3.2006 έγγραφο της'Ενωσης Πρα- 
τηριούχων Υγρών Καυσίμων και Σταθμών Αυτοκινήτων 
Θεσσαλονίκης και Περιοχής «Ο ΑΓΙΟΣ ΧΡΙΣΤΟΦΟΡΟΣ». 

8. Την ανάγκη ρύθμισης του ωραρίου εκ περιτροπής 
λειτουργίας των καταστημάτων διανομής πετρελαιο¬ 
ειδών, για την καλύτερη εξυπηρέτηση του κοινού, απο¬ 
φασίζουμε: 

Α) Για το χρονικό διάστημα της ημερήσιας λειτουργίας 
τους κατά τις Κυριακές και αργίες (06:00 μέχρι 22:30), 
τα πρατήρια υγρών καυσίμων (καταστήματα διανομής 
πετρελαιοειδών) στο Νομό Θεσ/νίκης, κατά τη θερινή 
περίοδο (Μάιο έως Σεπτέμβριο) θα λειτουργούν εκ πε¬ 
ριτροπής υποχρεωτικά σε ποσοστό πενήντα τοις εκατό 
(50%) επί του συνόλου των καταστημάτων του νομού, 
μόνο τα πρατήρια που είναι στους αντίστοιχους συνημ¬ 
μένους πίνακες (Α ομάδα, Β ομάδα), οι οποίοι αποτελούν 
αναπόσπαστο μέρος της απόφασης αυτής. 

Β) Η απόφαση αυτή ισχύει από την 1η Μαΐου έως την 
30η Σεπτεμβρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Απριλίου 2006 
Ο Νομάρχης 

ΠΑΝΑΓΙΩΤΗΣ X. ΨΩΜΙΑΔΗΣ 
-♦- 

Αριθμ. 22/1877 (9) 

Εκ περιτροπής λειτουργία πρατηρίων υγρών καυσίμων 
(καταστημάτων διανομής πετρελαιοειδών) στο Νομό 
Θεσ/νίκης, κατά το διάστημα πέραν του ωραρίου 
ημερήσιας λειτουργίας (Διανυκτερεύσεις) της θερι¬ 
νής περιόδου (Μάιο έως Σεπτέμβριο). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 8 του π.δ. 30/1996 «Κώδικας 
Νομαρχιακής Αυτοδιοίκησης». 

2. Τις διατάξεις της παραγράφου 9 του άρθρου 15 
του ν. 2639/1998 «Ρύθμιση εργασιακών σχέσεων, σύ¬ 
σταση Σώματος Επιθεώρησης Εργασίας...» (ΦΕΚ 205 
τ.Α') σε συνδυασμό με τις διατάξεις του άρθρου 8 του 
π.δ. 369/1989 «Οργάνωση των Υπηρεσιών Εργασίας των 
Νομαρχιών» (ΦΕΚ 164 τ.Α'). 

3. Τον Οργανισμό Εσωτερικής Υπηρεσίας της Νο¬ 
μαρχιακής Αυτοδιοίκησης Θεσσαλονίκης (ΦΕΚ 1545/ 
τ.Β'/15.10.2004). 

4. Τις διατάξεις του ν. 2224/1994 «Ρύθμιση θεμάτων 
εργασίας, συνδικαλιστικών δικαιωμάτων...» (ΦΕΚ 112 τ.Α'), 
σε συνδυασμό με τις διατάξεις του ν. 3377/2005 «Αρχές 
και Κανόνες για την εξυγίανση της λειτουργίας...» (ΦΕΚ 
202 τ.Α'). 

5. Τις διατάξεις του άρθρου 28 του νέου ν. 3419/2005 
«Γενικό Εμπορικό Μητρώο...» (ΦΕΚ 297 τ.Α'), σε συνδυ¬ 


ασμό με τις υπ’ αριθμ. 4781/26.3.2003 και 7148/19.4.2005 
αποφάσεις των Υπουργών Ανάπτυξης, Οικονομίας και 
Οικονομικών, Απασχόλησης και Κοινωνικής Προστασί¬ 
ας, Μεταφορών και Επικοινωνιών «Ωράριο λειτουργίας 
πρατηρίων υγρών καυσίμων». 

6. Τις υπ’ αριθμ. 9438/3.6.2003, Δ1/Α/14752/26.8.2003 
και 13807/25.7.2005 εγκυκλίους του Υπουργείου Ανά¬ 
πτυξης «Ωράριο Λειτουργίας των πρατηρίων Υγρών 
καυσίμων». 

7. Το υπ’ αριθμ. 257/31.3.2006 έγγραφο της'Ενωσης Πρα- 
τηριούχων Υγρών Καυσίμων και Σταθμών Αυτοκινήτων 
Θεσσαλονίκης και Περιοχής «Ο ΑΓΙΟΣ ΧΡΙΣΤΟΦΟΡΟΣ». 

8. Την ανάγκη ρύθμισης του ωραρίου εκ περιτροπής 
λειτουργίας των καταστημάτων διανομής πετρελαιο¬ 
ειδών, για την καλύτερη εξυπηρέτηση του κοινού, απο¬ 
φασίζουμε: 

Α) Για το χρονικό διάστημα πέραν του ωραρίου ημε¬ 
ρήσιας λειτουργίας τους (Διανυκτερεύσεις από 22:30 
μέχρι 06:00), τα πρατήρια υγρών καυσίμων (καταστή¬ 
ματα διανομής πετρελαιοειδών) στο Νομό Θεσ/νίκης, 
κατά την θερινή περίοδο (Μάιο έως Σεπτέμβριο) θα 
λειτουργούν: 

ί) εκ περιτροπής υποχρεωτικά από 22:30 μέχρι 24:00 
από τους πίνακες των ομάδων Νο 1, Νο 2, Νο 3, Νο 4 
και Νο 5 και προαιρετικά από τους ανωτέρω πίνακες 
από 24:00 μέχρι 06:00, και 

ϋ) εκ περιτροπής υποχρεωτικά από 22:30 μέχρι 06:00 
από τους πίνακες των ομάδων Νο 6 και Νο 7. 

Β) Η απόφαση αυτή ισχύει από την 1η Μάΐου έως την 
30η Σεπτεμβρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Απριλίου 2006 
Ο Νομάρχης 

ΠΑΝΑΓΙΩΤΗΣ X. ΨΩΜΙΑΔΗΣ 

-♦- 

Αριθμ. 1589 (10) 

Κύρωση Διανομής Συνοικισμού Α. Σουρμένων. 

Ο ΝΟΜΑΡΧΗΣ ΚΙΛΚΙΣ 

Έχοντας υπόψη: 

1. Το άρθρο 3 και 1 και 2 του ν. 2218/1994 και του 
ν. 2240/1994 «περί Νομ. Αυτ/σης». 

2. Το άρθρο 10 του ν. 2503/1997. 

3. Τις διατάξεις άρθρο 4 του ν.δ. 1189/1972 και του 
άρθρου 7 και 1 του ν. 3147/2003. 

4. Τα κτηματολογικά στοιχεία της Συμπληρωματικής 
διανομής συνοικισμό Α. Σουρμένων έτους 2002. 

5. Σχετική εισήγηση της Δ/νσης Πολιτικής Γης και 
Τοπογραφικών Εργασιών, αποφασίζουμε: 

Κυρώνουμε τη Συμπληρωματική διανομή Συνοικισμού 
Α,Σουρμένων έτους 2002. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Κιλκίς, 11 Απριλίου 2006 
Ο Νομάρχης 

ΕΥΑΓΓΕΛΟΣ ΜΠΑΛΑΣΚΑΣ 

